**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**



**ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**

**МАЙЛУУ-СУУ ШААРДЫК МАЙЛУУ-СУУЙСКИЙ**

**КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2023-жылдын 20-октябры №21-9-1 Майлуу-Суу шаары**

**Майлуу-Суу шаарынын Көк-Таш аймактык башкармалыгындагы Көк-Таш, Садовая, Дачная, Мундуз, Ынтымак, Южный, Заречная көчөлөрү жана Нефтепром айылы жайгашкан жер тилкелерин Ноокен райондук Кочкор-Ата токой чарбасынынын карамагынан Майлуу-Суу шаарынын административтик аймагына өткөрүп алууга макулдук берүү жөнүндө**

Кыргыз Республикасынын Президентинин 2022-жылдын 18-октябрындагы “ Кыргыз Республикасынын административтик аймактык түзүлүшүн өркүндөтүү жана региондорду өнүктүрүү боюнча андан аркы чаралар жөнүндөгү” № 350 Жарлыгын ишке ашыруу багытында, Майлуу-Суу шаарынын мэриясынын 17.10.2023-ж. Чыг.№ 01-14-544 кайрылуусун жана шаардык Кеңештин өнөржай, транспорт, коммуналдык чарба, энергетика, курулуш жана соода-сатык боюнча туруктуу комиссиясынын чечимин талкуулап, депутаттардын сунуштарын эске алып, Майлуу-Суу шаардык Кеңештин ІⅩ чакырылышынын ⅩⅩІ кезексиз сессиясы

**ТОКТОМ КЫЛАТ:**

1. Майлуу-Суу шаарынын мэри Н.Э.Умаровдун жана депутаттардын сунуштары эске алынсын.
2. Майлуу-Суу шаарынын Көк-Таш аймактык башкармалыгындагы Көк-Таш, Садовая, Дачная, Мундуз, Ынтымак, Южный, Заречная көчөлөрү жана Нефтепром айылы жайгашкан 140 га жерди Ноокен райондук Кочкор-Ата токой чарбасынынын карамагынан Майлуу-Суу шаарынын административтик аймагына өткөрүп алууга макулдук берилсин.
3. Бул токтомдун аткарылышы Майлуу-Суу шаарынын мэриясына жана тиешелүү мамлекеттик органдарынын шаардык бөлүмдөрүнө тапшырылсын.
4. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн.
5. Бул токтомдун аткарылышын контролдоо шаардык Кеңештин өнөржай, транспорт, коммуналдык чарба, энергетика, курулуш жана соода-сатык боюнча туруктуу комиссиясына тапшырылсы.

**Шаардык Кеңештин төрагасы Н.Бостонов**